alexandrainst/scandi-wiki huggingface dataset:
University of Detroit Mercy

University of Detroit Mercy er et privat, katolsk, jesuittisk universitet i Detroit i delstaten Michigan, USA. Det ble opprettet i 1864 som Detroit College. i 1941 startet barmhjertighetssøstrene Mercy College of Detroit, og de to skolene ble slått sammen i 1990.

Blant fagretningene er blant annet jus, arkitektur, odontologi, og en business-skole.

Ved universitetet var det 5 521 studenter og 708 vitenskapelig ansatte i 2006, og samme året var skolepengene US$ 23 790 for studenter folkeregistrert i USA. Studiene gis opp til doktorgradsnivå.

Eksterne lenker 
 

Universiteter i Michigan
Katolske utdanningsinstitusjoner i USA
Jesuittordenen
Utdanningsinstitusjoner etablert i 1864
1864 i USA
Detroit
University of Guam

University of Dayton er et offentlig universitet i Mangilao i territoriet Guam i Stillehavet, underlagt USA. Det ble opprettet i 1952 og eies og drives av territorieadministrasjonen i territoriet (Outlaying Territory) Guam.

Universitetets skoler og avdelinger er:
College of Liberal Arts and Social Sciences (CLASS) 
Division of Humanistic Studies 
Department of English & Applied Linguistics (D.E.A.L.)  
Division of Social & Behavioral Sciences  
Division of Communication & Fine Arts  
College of Natural and Applied Sciences (CNAS) 
Department of Computer Science 
Division of Natural Sciences 
Division of Mathematical Sciences
School of Business & Public Administration (SBPA) 
School of Education (SOE) 
School of Nursing, Social Work & Health Sciences (SNSWHS)

Ved universitetet var det 3.176 studenter og 249 vitenskapelig ansatte i 2006, og samme året var skolepengene US$ 4.854 for studenter folkeregistrert i territoriet Guam. Studiene gis opp til mastergradsnivå.

Eksterne lenker
 

Universiteter i Guam
Utdanningsinstitusjoner etablert i 1952
Dubovka

Dubovka (russisk: Дубовка) er en by i Volgograd oblast i Russland. Den ligger på høyre bredd av elva Volga, rundt 50 km nordøst for Volgograd. Dubovka ble grunnlagt i 1732 som et fort med samme navn. Den fikk bystatus i 1803.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 11 701 || Folketelling 1959
|-
| 1970 || align=right | 13 355 || Folketelling 1970
|-
| 1979 || align=right | 15 015 || Folketelling 1979
|-
| 1989 || align=right | 13 668 || Folketelling 1989
|-
| 2002 || align=right | 15 083 || Folketelling 2002
|-
| 2010 || align=right | 14 347 || Folketelling 2010
|}

Referanser

Eksterne lenker 
 

Byer i Volgograd oblast
Byer ved Volga
Bosetninger etablert i 1732
1732 i Russland
Byer grunnlagt i 1803
Byer grunnlagt i 1925
Frolovo

Frolovo (russisk: Фролово) er en by i Volgograd oblast i Russland. Den ligger ved elva Artsjeda (i Dons nedbørfelt), rundt 130 km nordvest for Volgograd. 

Frolovo ble grunnlagt i 1868 som en bosetning i forbindelse med byggingen av jernbanen Grjazi–Povorino–Tsaritsyn. Den fikk innvilget bystatus i 1936.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 26 438 || Folketelling 1959
|-
| 1970 || align=right | 33 398 || Folketelling 1970
|-
| 1979 || align=right | 39 525 || Folketelling 1979
|-
| 1989 || align=right | 41 680 || Folketelling 1989
|-
| 2002 || align=right | 41 132 || Folketelling 2002
|-
| 2010 || align=right | 39 449 || Folketelling 2010
|}

Referanser

Eksterne lenker 
 

Byer i Volgograd oblast
Bosetninger etablert i 1859
1859 i Russland
University of Hartford

University of Hartford er et privat universitet i West Hartford i delstaten Connecticut, USA. Det ble opprettet i 1877 av kvinner i Connecticut, inklusive Mark Twain's kone Mrs. Samuel Clemens og abolisjonisten Harriet Beecher Stowe. Stedet ble valgt nær Wadsworth Atheneum – USAs første kunstmuseum.

Lærestedet er særlig spesialisert innen musikk, dans, skuespillerutdanning og andre kulturfag.  I 1991 gikk Hartford College for Women inn som en underlagt del av universitetet gjennom sammenslåing.

Collegene er:
Barney School of Business
College of Arts and Sciences
Hartford Art School
College of Engineering, Technology and Architecture
College of Education, Nursing and Health Professions
The Hartt School
Hillyer College

Ved universitetet var det 7 308 studenter og 787 vitenskapelig ansatte i 2006, og samme året var skolepengene US$ 26 996 for studenter folkeregistrert i USA. Studiene gis opp til doktorgradsnivå.

Eksterne lenker
 
 Hartford Art School

Universiteter i Connecticut
Utdanningsinstitusjoner etablert i 1877
Hansfoss kraftverk

Hansfoss kraftverk er et vannkraftverk ved Reistad i Levanger kommune i Trøndelag. Verket stod ferdig gjenoppbygget i 1988. Første kraftverk på stedet åpnet i 1913.  

Verket utnytter et fall på 48 meter i Levangerelva og vannet føres i en 560 meter lang rørgate fra Reistaddammen til kraftstasjonen. Reistaddammen er en gravitasjonsdam på ca. 56 m lengde og 7 m høyde. 

Magasin for kraftverket er i tillegg til Reistaddammen også Tomtvannet som ligger lenger oppe i vassdraget. 

Det er installert en horisontal francisturbin på 1,2 MW. Midlere årsproduksjon er på 5 GWh.

I 2016 ble det solgt fra NTE til finske SV Vattenkraft og Bekk og Strøm.

Kilder
 
 NVE vannkraftdatabase
 Bekk og Strøm
 Småkraftforeninga: Bekk og Strøm kjøper 7 NTE-kraftverk
 NTE as (arkiv)

Småkraftverk i Trøndelag
Kraftverk i Levanger
Bekk og Strøm 
Kraftverk etablert i 1988
Langåsfoss kraftverk

Langåsfoss kraftverk er et vannkraftverk ved Fossen i Levanger kommune i Trøndelag. 

Verket utnytter et fall på 79 meter i Litlelva, som er en del av Levangervassdraget, og vannet føres i en 627 meter lang rørgate fra Langåsdammen til kraftstasjonen. Inntaksdammen er en gravitasjonsdam på ca. 100 meter lengde og 20 meters høyde.

Magasin for kraftverket er i tillegg til Langåsdammen  også Tvåråsjøen. 

Verket stod ferdig i 1917. I 2016 ble det solgt fra NTE til finske SV Vattenkraft og Bekk og Strøm.

Det er installert en horisontal francisturbin på 1,1 MW. Midlere årsproduksjon er på 5,5 GWh.

Referanser

Kilder
 
 NVE vannkraftdatabase
 Bekk og STrøm
 Småkraftforeninga: Bekk og Strøm kjøper 7 NTE-kraftverk
 NINA

Småkraftverk i Trøndelag
Kraftverk i Levanger
Bekk og Strøm
Kraftverk etablert i 1914
Kraftverk etablert i 1987
1914 i Norge
Ulvilla kraftverk

Ulvilla kraftverk er et vannkraftverk i Verdal kommune i Trøndelag. Verket stod ferdig i 1914.

Verket utnytter et fall på 85 meter i Ulvillelva og vannet føres i en 397 meter lang rørgate fra inntaket til kraftstasjonen. 

Magasin for kraftverket er Kjesbuvatnet som ligger lenger oppe i vassdraget. 

Kraftverket ble modernisert i 1990. I 2016 ble det solgt fra NTE til finske SV Vattenkraft og Bekk og Strøm.

Det er installert en horisontal francisturbin på 1,1 MW. Midlere årsproduksjon er på 4,8 GWh.

Referanser

Kilder
 
 NVE vannkraftdatabase
 Bekk og Strøm
 Verdal Historielag

Eksterne lenker
 Verdalsbilder.no. Historie om kraftverket

Småkraftverk i Trøndelag
Byggverk i Verdal
Bekk og Strøm
Kraftverk etablert i 1914
Claudia Black

Claudia Lee Black (født 11. oktober 1972 i Sydney i New South Wales i Australia) er en australsk skuespiller. Hun er best kjent som Aeryn Sun i Farscape og Vala Mal Doran i Stargate SG-1. Hun har en særegen stemme og har gitt stemmen til en rekke figurer i tegnefilmer og videospill.

Filmografi

Priser 
 2009 – The Constellation Awards, Best Female Performance in a 2008 Science Fiction Film, TV Movie, or Mini-Series: Stargate: Continuum
 2007 – The Constellation Awards, Best Female Performance in a 2006 Science Fiction Television Episode: Stargate SG-1: "Memento Mori"
 2004 – Saturn Award, Best Actress, Farscape: The Peacekeeper Wars

Referanser

Eksterne lenker 
 
 
  Claudia Black Online 

Australske skuespillere
Skuespillere i Stargate SG-1
Personer fra Sydney
Tromsø helsefaghøgskole

Tromsø helsefaghøgskole ble etablert i 1940 som Røde Kors Sykepleierskole for Nord-Norge. Skolen var en del av Høgskolen i Tromsø som fra 2009 ble slått sammen med Universitetet i Tromsø. 

Det har vært drevet sykepleierskole ved Universitetssykehuset Nord-Norge (tidligere Sentralsykehuset i Tromsø og før det Troms og Tromsø sykehus) siden 1917. På anmodning fra det offentlige ble driften av denne skolen overtatt av Tromsø Røde Kors 1. april 1940. 

I 1922 startet Hadsel Røde Kors sykepleierskole ved Stokmarknes sykehus, og i 1938 gikk Narvik Røde Kors i gang med sykepleierskole ved Narvik Sykehus. Våren 1940, etter at Tromsø Røde Kors hadde overtatt skolen ved Troms og Tromsø sykehus, ble det innledet et samarbeid ved at elevene ved de tre nevnte sykepleierskoler fikk sine lesekurs sammen med skolen i Tromsø og en del av den praktiske turnus ved Troms og Tromsø sykehus. I 1954 ble det tre skoler slått sammen til en administrativ enhet under navnet Røde Kors Sykepleierskole for Nord-Norge, Tromsø. Forskole og de to øvrige lesekurs ble heretter for samtlige elever lagt til Tromsø, mens den praktiske opplæring fortsatt fant sted ved de respektive sykehus.  I 1958 ble der inngått kontrakt med
IS Finnmarkssykehusene om utdanning av Rødekors sykepleiere ved Hammerfest sykehus. Den sistnevnte kontrakt ble opphevet i 1961 da Finnmark sykepleierhøyskole ble opprettet i Hammerfest.

Norges Røde Kors drev sykepleieskole i Tromsø frem til 1986. Etter dette ble skolen statlig, og fikk navnet Sykepleiehøgskolen i Tromsø. Det ble da også startet tilbud om videreutdanning som jordmor, i psykisk
sykepleie, eldreomsorg og helsesøsterutdanning. I 1991 fusjonerte Sykepleiehøgskolen i Tromsø med de de tidligere skolene Radiografhøgskolen i Tromsø (etablert ??) og Bioingeniørhøgskolen i Tromsø (etablert ??) med grunnutdanningene radiograf, bioingeniør, fysioterapeut og ergoterapi integrert i Tromsø helsefaghøgskole, og i 1993 opprettes en ny videreutdanning, rusproblematikk.

Skolen ble fra 1994 en del av Høgskolen i Tromsø. Skolens filialklasse i Harstad ble fra 1986 en del av Høgskolen i Harstad.

Eksterne lenker 
 Statsarkivet: ''arkivkatalog Røde Kors sykepleieskole

Tidligere utdanningsinstitusjoner i Troms og Finnmark
Tidligere høgskoler i Norge
Utdanningsinstitusjoner etablert i 1940
De forente arabiske emiraters befolkningspyramider

Nedenfor er det satt opp befolkningspyramider som viser De forente arabiske emiraters vekst innen befolkningen.
Gjennom disse årene med overvåkning har det vist seg at Emiratenes mannlige befolkning har økt med 2788078 (12,16 %) innbyggere og at Emiratenes kvinnelige befolkning har økt med 1275951 (11,84 %) innbyggere. I 1975 var det 2,25 menn til hver kvinne, så sankt det til 1,98 i 1990, men økte opp til 2,19 igjen ved begynnelsen av år 2008.

Pyramide 2008

I 2008 bodde det 3174048 (68,68 %) menn og 1447351 (31,31 %) kvinner i Emiratene, til sammen 4621399 innbyggere. Det var 2,19 menn til hver kvinne. Det høyeste antallet menn var på 530237 innbyggere fra alderen 30-34. Det høyeste antallet kvinner var på 186719 innbyggere fra alderen 25-29.

Pyramide 2005

I 2005 bodde det 2801131 (68,54 %) menn og 1285471 (31,45 %) kvinner i Emiratene, til sammen 4086602 innbyggere. Det var 2,17 menn til hver kvinne. Det høyeste antallet menn var på 466982 innbyggere fra alderen 30-34. Det høyeste antallet kvinner var på 164648 innbyggere fra alderen 25-29.

Pyramide 2000

I 2000 bodde det 2188378 (67,97 %) menn og 1030919 (32,02 %) kvinner i Emiratene, til sammen 3219297 innbyggere. Det var 2,12 menn til hver kvinne. Det høyeste antallet menn var på 355699 innbyggere fra alderen 30-34. Det høyeste antallet kvinner var på 130392 innbyggere fra alderen 25-29.

Pyramide 1995

I 1995 bodde det 1645811 (66,95 %) menn og 812169 (33,04 %) kvinner i Emiratene, til sammen 2457980 innbyggere. Det var 2,02 menn til hver kvinne. Det høyeste antallet menn var på 251673 innbyggere fra alderen 30-34. Det høyeste antallet kvinner var på 812169 innbyggere fra alderen 0-4.

Pyramide 1990

I 1990 bodde det 1213821 menn og 612429 kvinner i Emiratene, til sammen 1826250 innbyggere. Det var 1,98 menn til hver kvinne. Det høyeste antallet menn var på 266657 innbyggere fra alderen 30-34. Det høyeste antallet kvinner var på 612429 innbyggere fra alderen 0-4.

Pyramide 1986

I 1986 bodde det 979747 menn og 466827 kvinner i Emiratene, til sammen 1446574 innbyggere. Det var 2,09 menn til hver kvinne. Det høyeste antallet menn var på 201600 innbyggere fra alderen 30-34. Det høyeste antallet kvinner var på 95436 innbyggere fra alderen 0-4.

Pyramide 1980

I 1980 bodde det 719712 menn og 322487 kvinner i Emiratene, til sammen 1042199 innbyggere. Det var 2,23 menn til hver kvinne. Det høyeste antallet menn var på 143871 innbyggere fra alderen 25-29. Det høyeste antallet kvinner var på 67389 innbyggere fra alderen 0-4.

Pyramide 1975

I 1975 bodde det 385970 menn og 171400 kvinner i Emiratene, til sammen 557370 innbyggere. Det var 2,25 menn til hver kvinne. Det høyeste antallet menn var på 71323 innbyggere fra alderen 25-29. Det høyeste antallet kvinner var på 32996 innbyggere fra alderen 0-4.

Se også 
 De forente arabiske emiraters demografi

De forente arabiske emiraters demografi
De forente arabiske emiraters demografi

Se også: De forente arabiske emirater, De forente arabiske emiraters befolkningspyramider

I begynnelsen av 2008 ble det talt en befolkning på 4 621 399 innbyggere hvor 3 174 048 (68,68 %) var menn og 1 447 351 (31,31 %) var kvinner i De forente arabiske emirater. Altså var det 2,19 menn for hver kvinne i emiratene.

Aldersstrukturen i 2008
I alderen 0-14 er det 484 102 menn og 462 405 kvinner.

I alderen 15-64 er det 2 663 702 menn og 970 672 kvinner.

I gruppen 65+ er det 26 244 menn og 14 274 kvinner.

Vekstrate: 3,833 %

Fødselsrate: 16,06 per tusen

Dødsrate: 2,13 per tusen

Inn- og utvandere: 24,41 per tusen

Naturlig vekstrate: 1,393 %

Spedbarnsdødelighet, begge kjønn: 13,11 per tusen

Spedbarnsdødelighet, menn: 15,32 per tusen

Spedbarnsdødelighet, kvinner: 10,80 per tusen

Fruktbarhetsrate: 2,4258 kvinne

Gjennomsnittlig levealder, begge kjønn: 75,89

Gjennomsnittlig levealder, menn: 73,35

Gjennomsnittlig levealder, kvinner: 78,56

Etniske grupper og religion i 2007
De tre største etniske gruppene i De Forente Emirater er alle muslimske. 1 489 000 av befolkningen er arabere fra Gulfen eller GCC, 293 000 er fra Afghanistan kalt pashtunere. 251 000 innbyggere er nomadiske arabere fra Golfen. De blir også kalt beduiner.

85,27 % islam med 3 712 900 muslimer. 4,35 % kristendom med 189 700 kristne. 9 % hinduisme med 392 000 hinduer. Og 1,36 % buddhisme med 59 400 buddhister.

Lesekyndighet i år 2005
89 % eller 2 102 896 av 2 362 805 menn over 15 år kunne lese og skrive.
87,8 % eller 760 798 av 866 513 kvinner over 15 år kunne lese og skrive.
Til sammen kunne 88,67 % eller 2 863 694 av 3 229 318 innbyggere over 15 år lese og skrive.

Kilder 
 Den etniske befolkning
 Resten av informasjonen

De forente arabiske emiraters demografi
Amfetaminpsykose

Amfetaminpsykose er en form for psykose som kan oppstå etter bruk av amfetamin eller metamfetamin. Den oppstår vanligvis etter store doser eller bruk over lengre tid, men i sjeldne tilfeller kan det oppstå etter forholdsvis små doser. Andre stimulanter som frigjør dopamin på samme måte (som feks kokain) kan framkalle liknende psykotiske tilstander.

Generelt 

Amfetamin psykose kan bestå av vrangforestilling, tankeforstyrrelse og hallusinasjoner. Det er ulike årsakssammenhenger som spiller inn ved amfetaminpsykose, høye doser over lengre perioder med svært lite søvn og næring kjennetegner majoriteten av tilfellene. Søvnmangel kan i seg selv gi de samme symptomene, men amfetamin er med på å holde brukere «gående» i ett større tidsrom og symptomene blir forsterket. Etter at amfetaminets effekt avtar og hvile blir mulig, kan det ta opptil en uke før symptomene avtar. Antipsykotiske preperater har vist seg lite egnet i behandlingen og i noen tilfeller kan det være med å opprettholde symptomene til tross for at pasienten har fått tilstrekkelig hvile. Sedadsjon ved hjelp av benzodiazepiner inntil tilstrekkelig hvile er oppnådd er anbefalt medisinering. Ved ekstrem agitasjon uten ønsket effekt fra benzodiazepiner, kan tyngre medisinering være nødvending for å få pasienten til hvile, men hvis antipsykotiske midler er brukt, må det taes høyde for at pasienten fremdeles kan oppleve sterke forvirrelses-symptomer ved oppvåkning.

Medisinsk og oralt bruk av amfetamin gir svært sjeldent psykotiske symptomer.

Sammenhengen mellom amfetamin og psykose blei ikke klar før den blei oppdaget av Young og Scoville i 1938, og ble først oppfattet som en sjelden sykdom.  Det var ikke før etter den andre verdenskrig, da amfetaminbruken ble omfattende gjennom nesespray og slankemidler, at man innså at kronisk bruk av amfetamin førte til psykotiske symptomer.

Hallusinasjoner blir ofte rapportert av kroniske brukere, med over  av brukerne som rapporterer om slike opplevelser, enten gjennom synsbedrag eller hørselsbedrag. Vrangforestillinger, paranoia, hyperaktivitet og panikk blir også rapportert som vanlige trekk.

Se også 

 Amfetamin
 Psykose

Rusmiddelrelaterte lidelser
MDA

MDA kan også referere til Moldova.
MDA eller mer nøyaktig 3,4-methyl-dioxy-amfetamin , er et psykoaktivt stoff i fenetylamin familien som har hallusinogene og stimulerende virkninger, stoffet blir framstilt syntetisk i illegale laboratorier rundt om i verden og blir ofte feilaktig solgt på gaten under kallenavnet Ecstasy, noe som egentlig er kallenavnet til MDMA i tablettform.

Eksterne lenker

 PiHKAL om MDA
 Pillreports En database med brukerrapporter over en vid rekke piller.
 Erowid MDA (Ecstacy) Vault Erowids MDA-portal

Narkotika
Innfjorden

Innfjorden er en bygd og en grunnkrets i Rauma kommune i Møre og Romsdal fylke. Bygden ligger ca. 10 km fra Åndalsnes. Innfjordtunnelen forbinder Innfjorden med Åndalsnes. I vest ligger bygda Måndalen. Bygda ligger i bunnen av fjorden med samme navn. Innfjorden ble regnet av Statistisk sentralbyrå som et tettsted inntil 2019.

Næringsliv
Innfjorden er ei bygd med mye landbruk; det finnes en rekke bedrifter i spesielt innen industri og håndverk. Hjørnesteinsbedriften er Grande Trevare AS som blant annet produserer kontormøbler. I tillegg er det flere vannkraftverk i bygda, og et par gårder som byr på gårdsferie til turister.

Skole
Innfjorden har barneskole og barnehage med skolefritidsordning.

Natur

Innfjorden er en grein av Romsdalsfjorden, den går sørover, mellom høye fjell i Romsdalsalpene. I øst  Grisetskolten med sine 1066 høydemeter. Den kneiser bratt opp fra fjorden, og herfra arrangeres årlig basehoppmesterskapet World Base Race. Lengre sørøst ligger fjellene Dronninga og Kongen. På motsatt side av fjorden, mot Måndalen i vest ligger den ikke fullt så bratte Skarven, med 1100 meter. Innerst ligger bygda eller dalen Innfjorden, som strekker seg sørvestover. Den blir stadig smalere og ender til slutt oppe på fjellet. Bøstølen på Innfjordsfjellet er en populær base for fjellturer både sommer og vinter.

Referanser

Eksterne lenker 
 The World BASE Race

Fjorder i Rauma
Tidligere tettsteder i Møre og Romsdal
Tidligere fergesteder i Møre og Romsdal
Bosetninger i Rauma
På kanten

På Kanten er en norsk filosofifestival i Kragerø. Festivalen arrangeres en gang i året, i slutten av mai eller tidlig juni. Festivalen konsentrerer seg rundt feiring av menneskets tanker, åndsliv, historie og tillærte visdom. Arrangementet har hatt en rekke velkjente deltagere både fra Norge og internasjonalt. Deltagere i 2015 var bl.a. Inga Bostad, Trond Berg Eriksen, Thomas Hylland Eriksen, Ingmar Meland, Håvard Rem, Finn Skårderud og Kjell Madsen.

Festivalen er etablert som en stiftelse. Styreleder er professor Per G. Norseng. Stifterne var Kragerø kommune, Kragerø Sentrumsforening, Kragerø Museum (Telemark Museum), Kragerø Kunstforening og UtKanten.

Den norske filosofifestivalen i Kragerø ble avholdt første gang 31. mai-4. juni 2007, med temaet "frihet eller bedrag?". Tema i 2015 er bevissthet.

Festivalen deler også ut en årlig pris. I 2015 vant Kari Jaquesson, noe som ledet til oppstuss i media.

Referanser

Eksterne lenker 
 

Festivaler i Vestfold og Telemark
Filosofi
Etableringer i 2007
Tieling (Liaoning)

Tieling (forenklet kinesisk: 铁岭; tradisjonell kinesisk: 鐵嶺; pinyin: Tiělǐng; Wade-Giles: T'iěh-lǐng) er et byprefektur nord i kinesiske provinsen Liaoning.

Administrative enheter 
Byprefekturet Tieling har jurisdiksjon over 2 distrikter (区 qū), 2 byfylker (市 shì) og 3 fylker (县 xiàn).

Samferdsel

Jernbane 
Tieling er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.

Hada-banen, en høyhastighetsbane åpnet i 2012, går gjennom området fra Harbin til Dalian.

Vei 
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

Referanser

Eksterne lenker 
 
 Bykart over Tieling

Byprefekturer i Liaoning
Peder Chr. Andersen

Artikkelen handler om idrettsjournalisten P. C. Andersen (1892–1964), ikke om lensmannen i Råde med samme navn

Peder Christian Andersen (født 5. april 1892, død 12. mars 1964) var en norsk fotballdommer, journalist, redaktør og radiokommentator.

For bladet Sport rapporterte han fra Sommer-OL 1912. Senere gikk han til Social-Demokraten og endelig til Aftenposten i 1919 der han ble underredaktør i 1925, redaktør i 1945 og forble til 1963. I tillegg drev han med Einar Staff og Trygve Gulbranssen bladet Idrettsliv 1915–28.

Da han overtok etter Einar Diesen under Sommer-OL 1924 ble han den første fotballkommentator i radio. Andersen var kjent for sin spesielle stil og vil huskes mest for den direkte radiooverføring fra de olympiske sommerleker i Berlin i 1936 hvor han refererte fra Bronselagets seier over det tyske OL-laget. Han kommenterte også VM i fotball 1938.

I 1912 var Andersen med på å stifte Sagene-laget SFK Njord, som etter flere sammenslutninger ble til Allianseidrettslaget Skeid i 1925. Han gjorde seg ikke spesielt bemerket som spiller, men han var dommer i finalen i norgesmesterskapet i 1915, 1916 og 1919. I tillegg var han dommer under Sommer-OL 1924 og innvielsen av Ullevaal Stadion i 1926.

For Norges Fotballforbund satt han lenge i styre og stell, blant annet som sekretær. Han hadde ofte blandede roller i sitt virke. For sitt arbeide ble han tildelt Norges Fotballforbunds gullmerke i 1927.

Utmerkelser 
 Narvesen-prisen 1960
 Dannebrogordenen, ridder
 Kongens fortjenstmedalje i gull

Utgivelser 
 
 
 
 
 
 
 
 
 
 
I samarbeid med andre

Litteratur

Referanser

Eksterne lenker 
 
 

Norske sportsjournalister
Norske redaktører
Norske fotballdommere
Fotballspillere for Skeid Fotball
Fotballdommere som har dømt cupfinalen
Kongens fortjenstmedalje i gull
Dannebrogordenen
Norske sakprosaforfattere
Personer fra Oslo
Fødsler i 1892
Dødsfall i 1964
Oasen skole

Oasen skole er navnet på flere kristne friskoler med hovedsete i Kristiansand. Skolene er eid av hovedeier Oasen Bibelsenter med flere andre menigheter som medeiere. Friskolene består av barne- og ungdomsskole.

Skolen var planlagt i år 2000 og ble godkjent av daværende undervisningsminister Jon Lilletun. Regjeringen gikk av like etter og den nye undervisningsministeren Trond Giske nektet å godkjenne skolen, den ble da forsinket. 7. desember 2001 godkjente så Kristin Clemet skolen, og den ble åpnet 1. februar 2002.

Siden den første Oasen Skole startet opp, har det blitt opprettet flere skoler. I 2015 ble det startet en skole i Mandal og en på Strømme i Kristiansand. I 2017 ble Oasen skole Vågsbygd startet. Høsten 2021 blir en skole etablert i Vennesla. Samme høst vil også Oasen skole overta hovedeierskap av Grenland kristne skole, og nytt navn vil bli Oasen Skole Grenland. Det planlegges også for oppstart av skoler i Arendal, Drammen, Flekkefjord og Follo.

Referanser

Eksterne lenker 
 

Barne- og ungdomsskoler i Agder
Barne- og ungdomsskoler i Vestfold og Telemark
Friskoler i Norge
Skoler i Kristiansand
Skoler i Lindesnes
Utdanningsinstitusjoner etablert i 2002